Hədá ayɔŋ á nə eyə́gan ábuí bod, ńdɔ̄ fə bǐ nə̄ ábǒg mvəŋ: byǎsə́ kig dzǎm tə́bə̄ á ńsəŋ. Ńdɔ̄ áfə ádzó dī lásə́ kig ádzó lákomban amǒs m̀bɔ́g, ngə́ mə́bɛ̄, amú abuí yā ábə̄ bíā á nə m̀bilán ádzó dī. 14Bətə́bə bə́ ósú báán bə́ tə́bə̄gə̄ válā ású ńgúmā ékóan, á ńtɔā á naa, é bod bə́sə̄ yā bə̄tísɔn báán, á bə́ ngálúg bə̄dzín bə́ bīníngá, bâyi sɔ́, á zuli mətǐŋ, fǔfulu ai mvindí bod ai bətsíg míńtól yā tísɔn ésə, a kələ kwí anə́ ólún Zambá wāān á wóg ai bíā ású adzó dī wáyi vɔ́bi.” 15Hə ǹnyie anə́ Yonatân, mɔ́n Asahel bân Yahzeya mɔ́n Tigwa ḿbɔ̄ bə́ ngábə́ kig kíŋ ai ńkɔ́bɔ̄ nyú, ai Meshulam bân Shabtái mǎn levíta, bə́ vâ bɔ́ ngul á mvús. 16Hədá, ńdɔ̄ é bod bə́sə̄ bə́ sɔ̂ á məkaban bə́ ngábɔ anə́ ḿból bə́ ngákad bɔ́. Ai fada Esdras ńdɔ̄ bə́ ngátɔ́b mīǹló yā mə̄ndá mə́ bod, anə́ ḿból mə̄ndá mə́ ngábə́, bə́ mǎn bɔ lóē bə́sə á mwé. Ńdɔ̄ bə́ ngákái ǹkɔ́bɔ ngɔn awômo e tɔá álū dá, nə́ bə́ sāŋálā ádzó dī. 17Á ngɔn osú é tɔá álū dá, ńdɔ̄ bázu mǎn fyal é bod bə́sə̄ yā bə́ ngalúg bīníngá yā məyɔŋ məfə́. Mwé bəku 18Á bɔ́n bəfada, ébá bə́ ngálúg bīníngá yā məyɔŋ məfə́, bə́ ngábə́ mwé nâ: Á bɔ́n bə́ Yosué, mɔ́n Yotsadag ai á bə̄bə́nyāŋ bóé: Maaséya a bilí, bân Eliézer, Yariv ai Gedalya. 19Ńdɔ̄ bə́ ngákan sɔŋ ai wɔ́ nə́ bâyi soě bīníngá bábán, bə́ túní fə ǹnóm ńtómbá ású mə́túnuŋa mə́ ekom­o ebyandí; 20á bɔ́n bə́ Imer: Hanani á bilí bân Zavadya; 21á bɔ́n bə́ Harim: Maaséya a bilí bân Eliya, Shemaya, Yehiel ai Uziya; 22á bɔ́n bə́ Pashehur: Elyoénái, Maaséya, Yishmael, Netanel, Yozavad ai Eléasa;